
Tisztelt Képviselő-testület!

A Balatoncsicsói Német Nemzetiségi Önkormányzat Képviselő-testülete a 33/2026. (V.4.) BNNÖ. határozatában a Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola fenntartói ellenőrzésével kapcsolatos ellenőrzési tervet elfogadta.

A 2025/2026 tanév II. félévére vonatkozó ellenőrzési terv az alábbiakra terjedt ki:
· Házirend dokumentáltsága, szabályainak ismertetése, szülői értekezletek dokumentáltsága
· Tűzvédelmi oktatás és felülvizsgálat
· Munkaköri leírások ellenőrzése 
· [bookmark: _Hlk238622445]Kitűnő tanulók száma

Az ellenőrzés a hivatali dolgozók és külső szakértő bevonásával végrehajtásra került.

Az ellenőrzés az alábbiakat tárta fel:
· Házirend dokumentáltsága, szabályainak ismertetése, szülői értekezletek dokumentáltsága: a szülők a beiratkozáskor kapott nyomtatványon nyilatkoznak a házirend megismeréséről, melyet az iskola honlapján találnak meg, valamint a tanév eleji első szülői értekezlet témája a házirend ismertetése. A házirend ugyanakkor azt tartalmazza, hogy „a házirend egy példányát – a közoktatási törvény előírásainak megfelelően – az iskolába történő beiratkozáskor a szülőnek át kell adni. A szülő aláírásával igazolja az átvétel tényét.” Javasolt ezen szabály törlése a házirendből.
· Tűzvédelmi oktatás és felülvizsgálat: a tűzvédelmi oktatási napló alapján 23 foglalkoztatott részesült tűzvédelmi oktatásban 2025. augusztus 25-én, továbbá az igazgató nyilatkozata szerint a tanulók a 2025/2026. tanév első tanítási napján az iskolai gyakorlatnak megfelelően, 2025. szeptember 1-jén tűz- és balesetvédelmi oktatásban részesültek. Az oktatás megtörténtét igazoló, a tanulók által aláírt jelenléti ívek és egyéb kapcsolódó dokumentumok az intézményben rendelkezésre állnak. 
· Munkaköri leírások ellenőrzése: a külső szakértő egy pedagógus, egy részmunkaidős pedagógus és egy nevelést-oktatást közvetlenül segítő személy munkaköri leírását ellenőrizte. Az ellenőrzés eredményeképp a minták egyszerűsítését és profiltisztítását javasolta, ehhez segítségképp négy iratmintát készített az iskola részére.
· Kitűnő tanulók száma a 2025/26 tanévben: 153 tanulóból 29 tanuló, azaz a tanulók 19 %-a
· 2. évfolyam	6 fő
· 3. évfolyam	6 fő
· 4. évfolyam	5 fő
· 5. évfolyam	6 fő
· 6. évfolyam	4 fő
· 7. évfolyam	1 fő
· 8. évfolyam	1 fő.


Kérem a Tisztelt Képviselő-testületet, hogy az előterjesztést megvitatni és az ellenőrzési tervet végrehajtásáról szóló beszámolót elfogadni szíveskedjen.


HATÁROZATI JAVASLAT

A Balatoncsicsói Német Nemzetiségi Önkormányzat Képviselő-testülete a fenntartásában működő Nivegy-völgyi Német Nemzetiségi Nyelvoktató Általános Iskola és Alapfokú Művészeti Iskola fenntartói ellenőrzéséhez a 2025/2026. tanév II. félévére vonatkozó ellenőrzési terv végrehajtásáról szóló beszámolót elfogadja.

Szentantalfa, 2026. október 13.


		
		Schumacher József
	elnök
